ঝাড়খণ্ডে বড় সাফল্য নিরাপত্তা বাহিনীর, খতম ৩ মাওবাদী

ওয়েব ডেস্ক : ঝাড়খণ্ডে (Jharkhand) নিরাপত্তা বাহিনীর হাতে মৃত্যু হল শীর্ষ মাওবাদী (Maoist) নেতা-সহ তিন জনের। সোমবার হাজারিবাগের গিরহোর থানা এলাকায় পানাতিতরির জঙ্গলে হানা দিয়েছিল নিরাপত্তা বাহিনী। সেখানেই খতম হয় তিন মাওবাদী। এর মধ্যে এক মাওবাদীর মাথার দাম ছিল এক কোটি টাকা।

সূত্রের খবর, সোমবার সকালে গোয়েন্দা তথ্যের ভিত্তিতে ওই জঙ্গলে অভিযান চালায় কোবরা ব্যাটালিয়ন, গিরিডি পুলিশ এবং হাজারিবাগ পুলিশ (Police)। গিরিডি-বোকারো সীমান্তের কাছে কারান্দি গ্রামে তল্লাশির সময় মাওবাদীদের সঙ্গে সংঘর্ষ শুরু হয়। সেই গুলির লড়াইয়ে শেষ পর্যন্ত মৃত্যু শীর্ষ মাও কমান্ডার-সহ আরও ২ নেতার।

আরও খবর : সরি! মানসিক ভারসাম্যহীন ছেলেকে নিয়ে ১৩ তলা থেকে লাফ মায়ের

জানা গিয়েছে, নিহত মাওবাদী (Maoist) কমান্ডার সহদেব সোরেনের মাথার দাম ছিল এক কোটি টাকা। এই মাওবাদী ভারতের কমিউনিস্ট পার্টি (মাওবাদী)-এর কেন্দ্রীয় কমিটির সদস্য ছিলেন। পুলিশের খাতায় এই নেতা ছিল মোস্ট ওয়ান্টেড।

আর বাকি দুই মাও নেতার নাম হল রঘুনাথ হেমব্রম ওরফে চঞ্চল এবং বীরসেন গানঝু ওরফে রামখেলাওয়ান। এদের মধ্যে রঘুনাথ ছিল বিহার-ঝাড়খণ্ড স্পেশ্যাল এরিয়া কমিটির সদস্য। তারও মাথার দাম ছিল ২৫ লক্ষ টাকা। আর বীরসেন ছিল জোনাল কমিটির সদস্য। তার মাথার দাম ছিল ১০ লক্ষ টাকা। এই অভিযানের পর মাওবাদীদের মৃতদেহ উদ্ধার করে নিরাপত্তা বাহিনী। তবে ওই অঞ্চলে আরও মাওবাদী লুকিয়ে আছে কি না তা খতিয়ে দেখতে তদন্ত শুরু করেছে পুলিশ