মাওবিরোধী অভিযানে বড় সাফল্য নিরাপত্তারক্ষী বাহিনীর!

ওয়েব ডেস্ক : ছত্তিশগড়ে (Chattishgarh) বড় সাফল্য নিরাপত্তাপরক্ষী বাহিনীর। সুকমা জেলার মেট্টুগুড়া অঞ্চলে মাওবাদীদের (Maoist) অস্ত্রঘাঁটিতে বড়সড় আঘাত হানল নিরাপত্তাবাহিনী। সেখান থেকে উদ্ধার করা হল প্রচুর পরিমাণ অস্ত্র। জানা যাচ্ছে, আশেপাশের রাজ্যে এখান থেকেই অস্ত্র মাওবাদীদের কাছে যেত।

পুলিশের (Police) তরফে জানানো হয়েছে, গোপন সূত্রে খবর পেয়ে শুক্রবার ওই অঞ্চলে এই অভিযান চালানো হয়েছিল যৌথ বাহিনীর তরফে। তার পরেই পাহাড়-জঙ্গলের মধ্যে থাকা মাওবাদীদের (Maoist) ওই বিরাট অস্ত্র কারখানা গুঁড়িয়ে দেয় নিরাপত্তারক্ষী বাহিনী। পাশপাশি বিপুল পরিমাণ অস্ত্র উদ্ধারও করা হয়। তদন্তকারীদের অনুমান, যে পরিমান অস্ত্র উদ্ধার হয়েছে তার পিছনে বড়সড় হামলার ছক কষেছিল মাওবাদীরা।

আরও খবর : তামিলনাড়ুতে বিজয়ের সমাবেশে পদপিষ্টের অবস্থা, অজ্ঞান বহু, নিখোঁজ বালিকা

সূত্রের খবর, ঘটনাস্থল থেকে ভার্টিক্যাল মিলিং মেশিন, বেঞ্চ ভাইস, বিজিএল লঞ্চার এবং খালি খোলস, হ্যান্ড গ্রাইন্ডার, কাঠের রাইফেলের বাট, ট্রিগার মেকানিজম, সোলার ব্যাটারি, ড্রিলিং বিট সহ লএকাধিক অস্ত্র উদ্ধার করা হয়েছে। এই অভিযান একটি বড় সাফল্য বলে জানানো হয়েছে পুলিশের তরফে।

প্রসঙ্গত, ২০২৬ সালের মধ্যে গোটা দেশ থেকে মাওবাদীমুক্ত করার বার্তা দিয়েছেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। তার পরেই মাওবিরোধী অভিযান শুরু হয়েছে। ২০২৪ সালে বস্তার অঞ্চলে মৃত্যু হয়েছিল ২৮৭ জন মাওবাদীর। এর পাশাপাশি প্রায় হাজারের কাছে মাওবাদী আত্মসমর্পণ করেছে। জানা যাচ্ছে, গত ন’মাসে ২১০ জন মাওবাদীকে খতম করেছে নিরাপত্তারক্ষী বাহিনী। ছত্তিশগড়ে মৃত্যু হয়েছে ১৩ জন শীর্ষ মাওবাদী নেতার। যাদের মধ্যে অনেকের মাথার দাম ছিল লক্ষ লক্ষ টাকা।