গুলির লড়াই নয়! আত্মসমর্পণের পথে হাঁটল ৩০ মাওবাদী

ওয়েব ডেস্ক: গুলির লড়াই (Gun Fighting) নয়। স্বেচ্ছায় আত্মসমর্পণের (Surrender) পথ বেছে নিল ৩০ জন মাওনেতা। ছত্তিশগড়ের (Chattisgarh) বস্তারে বড়সড় সাফল্য পেল সরকার। রাজ্যে ওই মাওবাদীদের (Maoist) পুনর্বাসনের কথা নিশ্চিত করে নিজেই এই খবর শোনালেন ছত্তিশগড়ের উপমুখ্যমন্ত্রী বিজয় শর্মা।

উল্লেখ্য, আগামী বছরের ৩১ মার্চের মধ্যে দেশ থেকে মাওবাদী মুছে ফেলার ডাক দিয়েছেন স্বরাষ্ট্র মন্ত্রী অমিত শাহ (Amit Shah)। সেই লক্ষ্যে জঙ্গল-পাহাড়ে মাওবাদীদের ঘাঁটিগুলিতে অভিযান চালানোর পাশাপাশি ইচ্ছুক মাওবাদীদের আত্মসমর্পণেরও সুযোগ দেওয়া হচ্ছে। সংবাদ সংস্থা এএনআইকে উপমুখ্যমন্ত্রী বিজয় জানিয়েছেন, “সরকারের পুনর্বাসন নীতি, আধিকারিকদের সাহসিকতা এবং সরকারের উন্নয়নমূলক প্রকল্পের জন্যই মাওবাদীরা আত্মসমর্পণ করেছেন।” একইসঙ্গে মাওবাদীদের সাধারণ জীবনে ফেরার বার্তা দিয়েছেন উপমুখ্যমন্ত্রী।

আরও পড়ুন: উত্তরপ্রদেশে তান্ত্রিকের পরামর্শে নাবালক খুন, দেহ টুকরো করে ছড়িয়ে দিলেন দাদু

বিগত বেশ কয়েক মাস মিলিয়ে মোট ৭০ জন মাওবাদী স্বেচ্ছায় আত্মসমর্পণের পথে হেঁটেছে। জুলাই মাসে বস্তারের পাঁচ জেলায় ৬৬ জন মাওবাদী আত্মসমর্পণ করেছে। আগামী বছরের ৩১ মার্চের মধ্যে দেশ থেকে মাওবাদী মুছে ফেলার ডাক দিয়েছেন স্বরাষ্ট্র মন্ত্রী অমিত শাহ। সেই লক্ষ্যেই ছত্তিশগড়, ঝাড়খণ্ডের মতো রাজ্যের মাও ডেরায় অভিযানের মাত্রাও বেড়েছে। ছত্তিশগড়, মহারাষ্ট্র ও তেলেঙ্গানা সীমানা ঘেঁষা পাহাড় ও জঙ্গলে ঘাঁটি গেড়ে থাকা ১০০০ মাওবাদীকে ধরতে নামানো হয়েছে প্রায় ২০ হাজারের বেশি যৌথ বাহিনীকে। এবার মাও মুক্ত দেশ গড়ার লক্ষ্যে আরও একধাপ এগোলো সরকার।

দেখুন অন্য খবর